Aptarimas:Small Planet Airlines

message: Būtų gerai neužpainioti straipsnio temos. Arba straipsnis yra apie aviakompanijas, kurios naudoja pavadinimą small planet airlines arba apie small planet holdingą. Kitaip gaunasi visiška painiava su keleivių skaičiais ir pan.--Dirgela (aptarimas) 18:05, 17 rugsėjo 2015 (EEST)
Tai mano atliekami pakeitimai ir yra apie Small Planet Airlines - kaip įmonę, veikiančią Lietuvoje, Lenkijoje, Vokietijoje, Tailande, skraidinančia JK ir Italijoje, Kambodžoje. Holdingui priklauso gerokai daugiau įmonių, apie kurias nėra kalbama tekste. Pvz., Bendrovė turi 18 lėktuvų (Lietuvoje ir Lenkijoje po 9), tačiau pakeitimas buvo atmestas, o tarptautiniai kodai nurodyti ir Lenkijos, ir Lietuvos. Tai jūsų komentarai neatitinka dabartinės situacijos. --Bugaboo~ltwiki (aptarimas) 15:10, 29 rugsėjo 2015 (EEST)
replies: text: Yra kelios aviakompanijos - viena Lenkijoje, kita Lietuvoje. Jos juridiškai yra ir atskiros bendrovės. Į vieną straipsnį jos pateko dėl to, kad abi naudoja tą patį prekinį ženklą "Small Planet Airlines". Pagal vz.lt jos sudaro kažkokią grupę, greičiausiai neformalią: "Užsakomųjų reisų bendrovė „Small Planet Airlines“ prognozuoja, kad grupės pajamos 2015 m. augs 37%, iki 176 mln. Eur. 2014 m. bendrovės EBITDA siekė 8,2 mln. Eur. 2015 m., prognozuojama, šis rodiklis išaugs iki 14 mln. Eur. Grupė jungia „Small Planet Airlines“ Lietuvoje ir „Small Planet Airlines Sp. z o. o.“ Lenkijoje, taip pat dar skrydžių veiklos nepradėjusius padalinius Vokietijoje ir Tailande."šaltinis Šitas straipsnis prasideda taip "Small Planet Airlines – „Small Planet Group“ holdingui priklausančios užsakomųjų skrydžių oro linijų bendrovės UAB „Small Planet Airlines“ ir „Small Planet Airlines Sp. z o. o.“. lyg ir aišku, kad kalba eina apie du uab'us. Kieno lėktuvai skraido Kambodžoje - UAB "Small planet airlines"? Tai taip ir reikėtų rašyti, nes kai suplakami pavadinimai, holdingas, "grupė" ir t.t. tai aiškumo nelieka jokio. Ką reiškia "Bendrovė turi 18 lėktuvų (Lietuvoje ir Lenkijoje po 9)"? Juk yra dvi įmonės, kikviena iš jų turi po 9 lėktuvus, kokia "bendrovė" turi 18?--Dirgela (aptarimas) 19:23, 29 rugsėjo 2015 (EEST)

text: Tai viskas labai paprasta - tai yra įmonių grupė "Small Planet Airlines" (turbūt UAB), kuri valdo visas skrydžių įmones, lygiai kaip Maxima grupė valdo visas Maxima, T-Market, Aldik parduotuves Baltijos šalyse (https://lt.wikipedia.org/wiki/MAXIMA). Šis Small Airlines Puslapis taip pat pagal daug bruožų nėra tik Lietuvos įmonės, tad mano papildymai tai tik sustiprina - ir bendras lėktuvų skaičius, ir bendra grupės apyvarta. Žinoma, negalima išvengti, kad bendrovė gimė iš flyLAL ir pirmiausia veikė Lietuvoje, kol išplito įkurdama padalinius ir pertvarkydama struktūrą. Holdingas ir grupė, šiuo atveju, yra gerokai netapačios sąvokos. --Bugaboo~ltwiki (aptarimas) 11:49, 2 spalio 2015 (EEST)

text: Pagal pavadinimą Lenkijos įmonė yra toks pat uab'as kaip ir Lietuvos, taigi kalba apie dvi skrydžių bendroves tuo pačiu pavadinimu. Tuo tarpu holdingas kas kita, pilnai sutinku, dėl to ir siūlau nesuplakti abiejų dalykų į vieną. Galima parašyti straipsnį apie holdingą, nurodyti jam priklausančias įmones, grupės apyvartas ir pan.--Dirgela (aptarimas) 22:10, 5 spalio 2015 (EEST)

text: Panašu, kad paprasčiausia bus straipsnį išskaidyti į Small Planet Group, Small Planet Airlines (lietuvišką bendrovę) ir Small Palnet Airlines (Lenkija) (Lenkijos bendrovę), nes tos Vokietijos ir Tailando bendrovės net lėktuvų savo neturi, o kažkaip bando įtilpti į šitą straipsnį.--Dirgela (aptarimas) 19:28, 14 spalio 2015 (EEST)

text: Dėl to ir yra Grupė, kad naudotų bendrą orlaivių parką, viename regione sezonas yra vienu laiku, kitame kitu. Išskaidymas bus visiškai beprasmis, nes visi rezultatai yra pateikiami grupės.--Bugaboo~ltwiki (aptarimas) 16:05, 15 spalio 2015 (EEST)
replies: text: :Grupė savo bendrus rezultatus pateikia dėl savo priežasčių, paprastai dėl to, kad apimtys atrodytų didesnės ir veiklos geografija įspūdingesnė. Nemanau, kad Vikipedija turėtų prie jų taikytis. Oro linijų bendrovė yra gana aiškus darinys, turi savo kodą ir pan., dėl to kaip straipsnio objektas yra labai aiškus. Dėl grupės tai klausimas net ar straipsnis apie ją atitiktų reikšmingumo kriterijus, nes nepriklausomų šaltinių praktiškai nėra, tik pačios grupės reklaminiai pranešimai.--Dirgela (aptarimas) 10:38, 17 spalio 2015 (EEST)

message: Nuorodos, bent jau tikrinimo metu rodė kitus skaičius, neaišku iš kur paimtas dabar įdėtas skaičius.--Dirgela (aptarimas) 18:25, 18 rugsėjo 2017 (EEST)
thread_title:  Lėktuvų skaičius